Samkeppniseftirlitið hafði til skoðunar kaup Skeljungs hf. á öllu hlutafé Basko ehf . Skeljungur starfar einkum á eldsneytismarkaði og Basko á dagvörumarkaði og tengdum mörkuðum . Í ljósi fjárhagsstöðu Basko hafði samrunaaðilum áður verið veitt heimild til að framkvæma samrunann meðan hann væri til meðferðar hjá Samkeppniseftirlitinu . Eftir rannsókn málsins var það mat Samkeppniseftirlitsins að með samrunanum yrði hvorki til markaðsráðandi staða sameinaðs fyrirtækis né styrking á slíkri stöðu . Þá væru engar vísbendingar um að kaup Skeljungs á Basko leiddu til þess að samkeppni raskaðist að öðru leyti með umtalsverðum hætti . Ekki væru því forsendur til þess að aðhafast vegna samrunans .